Žaloba podaná 18. júna 2015 – Bank Tejarat/Rada
(vec T-346/15)
Jazyk konania: angličtina
Účastníci konania
Žalobkyňa: Bank Tejarat (Teherán, Irán) (v zastúpení: S. Zaiwalla, P. Reddy, A. Meskarian, solicitors, M. Brindle, QC, a R. Blakeley, barrister)
Žalovaná: Rada Európskej únie
Návrhy
Žalobkyňa navrhuje, aby Všeobecný súd:
zrušil rozhodnutie Rady (SZBP) 2015/556 zo 7. apríla 2015, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 92, s. 101), v rozsahu, v akom sa týka žalobkyne,
zrušil vykonávacie nariadenie Rady (EÚ) 2015/549 zo 7. apríla 2015, ktorým sa vykonáva nariadenie Rady (EÚ) č. 267/2012 o reštriktívnych opatreniach voči Iránu (Ú. v. EÚ L 92, s. 12), v rozsahu, v akom sa týka žalobkyne,
uložil Rade povinnosť nahradiť trovy konania.
Dôvody a hlavné tvrdenia
Na podporu svojej žaloby žalobkyňa uvádza sedem žalobných dôvodov.
Prvý žalobný dôvod založený na porušení článku 266 ZFEÚ
Napadnuté opatrenia sú v rozpore s článkom 266 ZFEÚ, pretože Rada neprijala opatrenia potrebné na dosiahnutie súladu s rozsudkom Všeobecného súdu Európskej únie vo veci T-176/12.
Druhý žalobný dôvod založený na porušení zásady právnej sily rozhodnutej veci
Napadnuté opatrenia sú v rozpore so zásadami právnej sily rozhodnutej veci a/alebo právnej istoty a/alebo právoplatnosti súdnych rozhodnutí.
Tretí žalobný dôvod založený na porušení práva na účinnú súdnu ochranu
Prijatie napadnutých opatrení je v rozpore so zásadou efektivity, s právom na účinnú súdnu ochranu a právami žalobkyne podľa článku 47 Charty základných práv Európskej únie a/alebo článkov 6 a 13 Európskeho dohovoru o ľudských právach v rozsahu, v akom zbavujú účinku rozsudok Všeobecného súdu vo veci T-176/12.Štvrtý žalobný dôvod založený na porušení práva na riadnu správu veci verejnýchNapadnuté opatrenia porušujú právo žalobkyne na riadnu správu veci verejných v rozsahu, v akom Rada nezaobchádzala so žalobkyňou ani nestranne ani spravodlivo.Piaty žalobný dôvod založený na porušení práva na ochranu dobrej povesti a práva vlastniť majetokNapadnuté opatrenia porušujú práva žalobkyne vyplývajúce z článkov 7 a 17 Charty základných práv a/alebo z článku 8 EDĽP a článku 1 prvého protokolu k Európskemu dohovoru o ľudských právach a/alebo zásadu proporcionality.Šiesty žalobný dôvod založený na porušení povinnosti odôvodneniaRada primerane neodôvodnila napadnuté opatrenia a žalobkyňa nemohla náležite odpovedať na tvrdenie Rady.Siedmy žalobný dôvod založený na zjavne nesprávnom posúdeníVecné kritériá na označenie neboli vôbec splnené a Rada sa dopustila zjavne nesprávneho posúdenia, keď prijala napadnuté opatrenia, keďže tvrdenia uvedené v odôvodnení sú nesprávne a kritéria na označenie neboli splnené.
____________